

**NERINGOS SAVIVALDYBĖS MERAS**

**POTVARKIS**

**DĖL YPATINGŲ ATVEJŲ PATVIRTINIMO**

2023 m. gegužės 24 d. Nr. V10-72

Neringa

Vadovaudamasis Lietuvos Respublikosvietos savivaldos įstatymo 25 straipsnio 5 dalimi, Lietuvos Respublikos viešojo administravimo įstatymo 16 straipsnio 1 dalies 2 punktu, Renginių organizavimo Neringos savivaldybei priklausančiose ar valdytojo teise valdomose viešojo naudojimo teritorijose tvarkos aprašo, patvirtinto Neringos savivaldybės tarybos 2021 m. spalio 28 d. sprendimu Nr. T1-172 „Dėl Renginių organizavimo Neringos savivaldybei priklausančiose ar valdytojo teise valdomose viešojo naudojimo teritorijose tvarkos aprašo patvirtinimo“, 27 punktu, ir atsižvelgdamas į darbo grupės, sudarytos 2021 m. gruodžio 12 d. Neringos savivaldybės mero potvarkiu Nr. V10-85 „Dėl darbo grupės sudarymo“, 2021 m. gruodžio 17 d. posėdžio protokolą Nr. V26-10 bei Neringos savivaldybės tarybos frakcijos „Vardan Lietuvos“ 2022 m. birželio 14 d. pasitarimo protokolą:

1. Tvirtinu ypatingus atvejus, kuriems esant gali būti išduodami leidimai organizuoti renginius iki 02.00 val.:
   1. Lietuvos Respublikos įstatymais, Seimo nutarimais nustatyti valstybinių švenčių, atmintinų datų, įvykių minėjimai bei istorinių asmenybių įamžinimo renginiai, kuriuos viešosiose vietose organizuoja savivaldybės ir (ar) valstybės kultūros, švietimo įstaigos, aukštojo mokslo institucijos bei nevyriausybinio sektoriaus organizacijos (asociacijos, viešosios įstaigos ir pan.);
   2. Neringos savivaldybės biudžeto, Lietuvos kultūros tarybos, Sporto rėmimo fondo, Europos Sąjungos ir kitų nacionalinių bei tarptautinių programų ir fondų iš dalies finansuojami kultūros bei sporto renginiai, kuriuos viešosiose vietose rengia savivaldybės ir (ar) valstybės kultūros, švietimo įstaigos, aukštojo mokslo institucijos bei nevyriausybinio sektoriaus organizacijos (asociacijos, viešosios įstaigos ir pan.);
   3. Neringos savivaldybės globojami renginiai, kuriuos viešosiose vietose rengia viešieji ir privatūs juridiniai asmenys;
   4. Neringos savivaldybės turizmo verslo subjektams ekonominę naudą teikiantys renginiai, kuriuos aktyvaus turistinio sezono metu (nuo gegužės 1 dienos iki spalio 1 dienos) viešosiose vietose organizuoja fiziniai ir juridiniai asmenys.

2. Pripažįstu netekusiu galios Neringos savivaldybės administracijos direktoriaus 2021 m. gruodžio 22 d. įsakymą Nr. V13-715 „Dėl ypatingų atvejų patvirtinimo“ (su pakeitimais).

Savivaldybės meras Darius Jasaitis